
РЕПУБЛИКА БЪЛГАРИЯ
Министерство на  културата


З А П О В Е Д
№ …………………./……………… 2021 г.


	На основание чл. 25, ал. 4 от Закона за администрацията, във връзка с чл. 86, ал. 3, т.1 от Закона за предучилищното и училищно образование
УТВЪРЖДАВАМ
1. [bookmark: _GoBack]Учебна програма за специализирана подготовка по учебен предмет Музикална литература за V -  VІІ клас в училищата по изкуствата.

Приложената учебна програма влиза в сила от учебната 2021-2022 година.

                                                                София, 2021


I. ЦЕЛИ И ЗАДАЧИ НА ПРОГРАМАТА

Основна цел на предмета „Музикална литература“ е разширяването на музикалната култура и кръга от знания, обогатявaнето на  представите и формиране на художествен усет и естетически критерии.
Програмата е насочена към създаване на слухов музикален опит, придобиване на трайни навици за възприемане и анализиране на музика, развитие на музикално мислене и постепенно разширяване обема на музикалната памет, на базата на широк кръг музикални произведения от различни стилове и национални школи.
Предметът запознава учащите с основни понятия за строежа на музикалните творби, за ролята и значението на музикално-изразните средства, за принципите на формообразуването. Чрез изучаването на произведения от различни жанрове, исторически епохи и композитори, учениците придобиват представа за многообразието на световното музикално изкуство. 
Учебната програма е насочена към усвояването на базови знания и умения, които да са основа за професионалното обучение по предмета „История на музиката“ в гимназиален етап.


II. СТРУКТУРА НА УЧЕБНИЯ ПРОЦЕС

V клас –  34 часа годишно
VI клас – 34 часа годишно
VII клас – 36 часа годишно

III. КРАТКИ МЕТОДИЧЕСКИ УКАЗАНИЯ

Предвид възрастовите особености на учениците, изучаващи Музикална литература, е необходим специфичен подход при представянето на учебния материал и точен терминологичен апарат, за да се създаде добра и трайна основа за постепенно осъзнаване и възприемане особеностите на музикалния език. В часовете да се акцентира върху аудио-визуалните възприятия, творческите и практическите задачи.
Необходимо е музикалните примери да бъдат подбирани съобразно възрастта на учениците и в качествено изпълнение. Последователно и системно да се формират навици за съсредоточено слушане на музиката и нейното анализиране. 

[bookmark: _Hlk84603707]IV. УЧЕБНО СЪДЪРЖАНИЕ
Структурирането на учебното съдържание е по раздели и теми. За всеки раздел в програмата са записани препоръчителен брой учебни часове и теми. Учителят конкретизира броя на учебните часове за всяка тема в съответствие с посочените за раздела.  За постигане целите на обучението учителят разпределя учебните часове за нови знания, упражнения и контрол. 


V клас

1. Въведение -  2 часа 
1.1. Музиката като вид изкуство. Музиката в живота на обществото и хората.
1.2. Музиката и другите изкуства.

2. Музикално-изразни средства – 10 часа
2.1. Мелодия
2.2. Хармония
2.3. Ритъм, метрум, размер, такт
2.4  Ключове. Знаци за алтерация
2.5  Буквени и сричкови наименования на тоновете
[bookmark: _Hlk85065259]2.6  Октавови групи. 
2.7. Темпо. Видове темпа.
2.8. Динамика .Динамични знаци.
2.9. Тембър
2.10 Фактура

3. Музикалните инструменти - 12 часа
3.1. Квалификация
3.2. Възникване на оркестъра
3.3. Диригент. Партитура
3.4. Видове оркестри.

       4. Певчески гласове  - 2 часа
4.1. Видове. Използването им в музикалното изкуство
4.2. Видове вокални ансамбли и хорове

5. Музикални жанрове - 8 часа
5.1. Що е музикален жанр? Класификация на музикалните жанрове. 
5.2. Песен, танц.
5.3  Марш.
5.4. Танци на народите – полка, мазурка, полонез, лендлер, валс,менует, казачок и др.
5.5. Български танци – пайдушко, ръченица, дайчово, еленино и др.
5.6. Българската народна песен.
5.7. Художествената солова песен. 
Музикални примери за изучаваните танци, български народни песни, песни от  Шуберт, Добри Христов  и др.

VI клас

1. Сценични жанрове - 12
1.1. Опера 
1.2. Оперни жанрове, оперни форми. Оперна драматургия.
1.3. Разглеждане на оперите  „Вълшебната флейта“ от Моцарт, „Вълшебният стрелец“ от Вебер и „Севилският бръснар“ от Росини.
1.4. Балетът като музикално-театрален жанр
1.5. Разглеждане балета „Лешникотрошачката“ от Чайковски
1.6. Оперета - характерни черти, музикални примери из творби на Офенбах, Калман, Лехар по избор.
1.7. Мюзикъл. Характеристика на жанра. Ал. Владигеров - „Вълкът и седемте козлета“

2. Камерни жанрове -  22 часа
2.1. Специфика на камерната музика, камерните жанрове и камерното музициране. Класификация на камерните инструментални и вокални жанрове, солова и ансамблова музика.
2.2. Инструментална миниатюра в творчеството на композитори от различни исторически епохи. Принцип на  програмността.
а/ музикални примери из творчеството на френските клавесинисти – Рамо, Купрен.
[bookmark: _Hlk84858921]б/инструменталната миниатюра през 19 век: примери от Шуберт, Менделсон, Шопен                    
в/ инструменталната миниатюра през 20 век: примери от Барток, П. Владигеров. 
2.3. Вариации. Същност и характерни черти на различните типове вариации. Жанрът вариации през различните исторически епохи
а/ Й. С. Бах – Пасакалия
б/ Моцарт -Вариации за пиано в до мажор
в/ Ал. Владигеров, вариации върху песента „Дилмано Дилберо“.
2.4. Полифонични жанрове. Цикъл прелюд и фуга. Самостоятелно съществуване на прелюда.
а/ „Добре темперирано пиано“ на Й. С. Бах
б/ прелюди на Шопен
в/ прелюди на Дебюси
2.4. Сюита. Исторически типове сюити. Принципи на свързване на частите в сюитата.
а/ Й. С. Бах - клавирни сюити
б/ Мусорски - „Картини от една изложба“
в/ П. Владигеров - „Класично и романтично“.
2.5. Камерно-инструментални ансамбли. Исторически развитие на камерно- ансамбловите жанрове.
а/ струнните квартети на Хайдн, Моцарт, Бетховен
б/ Шуберт - квинтет „Пъстървата“.




VII клас

1. Камерни жанрове -5 часа
1.1. Соната. Исторически развой на жанра. Структура на сонатната форма и на сонатния цикъл.
1.2. Триделна и рондо форма. 
1.3. Представяне на сонати по избор от Хайдн, Моцарт, Бетховен.

        
2. Симфонични жанрове  - 27 часа
1.1. Жанрови особености на симфонията, концерт, сюита за оркестър, увертюрата, симфоничната поема, рапсодията.
1.2. Инструментален концерт. Из концерти на Й. С. Бах, Моцарт, Бетховен, Менделсон, Чайковски, Паганини, Владигеров.
1.3. Същност на симфонията. Исторически развой. Представяне на творби по избор от: Хайдн – Симфония 101“Часовникът“, Моцарт – Симфония №39, Бетховен – Симфония №5, Шуберт - Симфония №8, Берлиоз  - „Фантастична симфония“, Дворжак - Симфония „Из новия свят“, Прокофиев - „Класическа симфония“, Шостакович  - „Ленинградска симфония“. 
1.4. Симфонична сюита. Музикални примери: Римски-Корсаков – „Шехерезада“, В. Стоянов – „Бай Ганьо“, П. Владигеров – „ Българска сюита“.
1.5. Увертюра. Музикални примери: Бетховен - „Егмонт“, Менделсон – „Сън в лятна нощ“
1.6. Симфонична поема. Музикални примери: Лист – „Прелюдии“, Р. Щраус – „Тил Ойленшпигел“, П. Стайнов – „Тракия“.
1.7. Рапсодия. Музикални примери:  Гершуин – „Рапсодия в синьо“, П. Владигеров – „Рапсодия Вардар“.

3. Приложна музика - 4 часа
2.1. Приложната музика в бита и културата на 20 век. 
2.2. Поп музика, джаз, рок, електронна музика – функции, естетически качества, критерии за оценка. Музикални примери по избор.


VI. ОЧАКВАНИ РЕЗУЛТАТИ
 В края на обучението учениците трябва да имат:
- комплексни знания за: основните музикални жанрове, изпълнителски състави, музикални епохи, изучаваните композитори и творби;
- формирани навици за самостоятелно слушане и анализиране на музика;
- умения за изразяване на критично мнение;
- базисен терминологичен апарат.

VII. ЛИТЕРАТУРА
Божидар Абрашев – Енциклопедия на музикалните инструменти, Кибеа, София, 2000
[bookmark: _Hlk85063929]Елена Стоянова – Музикална литература – Музика,София,1984, 1986
Елена Стоянова – Музикална литература –  Музика,София,2002
Лили Крачева – От древността до Барока – АБАГАР ,София, 2017
Лили Крачева – Творци и творби - „Марс“,София, 2006, I част
Лили Крачева – Творци и творби- „Марс 09“,София, 2010, II част 
Любомир Сагаев – Книга за операта,  Музика, София, 1983
Музикално – терминологичен речник
Пенчо Стоянов – Музикален анализ - Музика, София, 1993,1995
Парашкев Хаджиев - Елементарна теория на музиката- Музика, София, 1976
Пенка Минчева, Красимира Филева - Елементарна теория на музиката, БалкаНота, 2009
Росица Пръвчева - Теория на музикалните елементи- НБУ, София, 2007, 2017
Румяна Златанова – Инструментознание – Музика,София 1976

Автор на програмата:
Мария Дуканова – НУИ „Проф. Веселин Стоянов“ – Русе

проф. Велислав Минеков

Министър на културата


